Glosopa

Glosopa () ir pilsēta Anglijā, Dārbišīras grāfistes Haipīkas nemetropoles distrikta lielākā apdzīvotā vieta un viens no diviem administratīvajiem centriem. Atrodas grāfistes ziemeļrietumos pie robežas ar Lielo Mančesteru  no grāfistes centra Metlokas un  no valsts galvaspilsētas Londonas.

 Vēsture 
Vēstures avotos Glosopa kā muiža pirmoreiz minēta Pastardienas grāmatā 1086. gadā, bet vēl romiešu iekarojumu laikā 78. gadā šeit uzbūvēts Ardotalijas (Ardotalia) cietoksnis. 1157. gadā karalis Henrijs II atdeva Glosopas muižu Beisingverkas abatijai. 1290. gadā Glosopai piešķirta tirgus hartija. Klosteru likvidēšanas laikā 1537. gadā Glosopa tika atdota Talbotu dzimtai, bet 1606. gadā — Norfolkas grāfiem Hovardiem, kuru īpašumā tā palika nākamos 300 gadus.

Viduslaikos pilsētas saimniecība bāzējās aitkopībā un vilnas pārstrādē un tirdzniecībā. Industriālās revolūcijas laikā 18. gadsimtā Glosopa kļuva par kokvilnas vērpšanas centru, ko sekmēja labie transporta sakari ar Liverpūli. Pakāpeniski Glosopa kļuva par nozīmīgu tekstilindustrijas centru, ko sekmēja tvaika mašīnu ieviešana 1825. gadā. 1866. gadā izveidots Glosopas municipālais boro. Kokvilnas pārstrādes industrijas noriets, kas lielā mērā bija saistīts ar Lielo depresiju, izraisīja masveida bezdarbu — 1931. gadā 55% pilsētas iedzīvotāji palika bez darba. Situācija mainījās tikai Otrā pasaules kara laikā, kad uz Glosopas pamestajām rūpnieciskajām telpām pārcēlās kara rūpniecības uzņēmumi.

 Atsauces 

 Ārējās saites 

Kategorija:Anglijas pilsētas
Kategorija:Dārbišīra